stanford-oval/wikipedia huggingface dataset:
פוסט-דוקטורט

פוסט-דוקטורט (בקיצור: פוסט-דוק ובעברית בתר-דוקטורט) הוא תקופת לימודים ומחקר עצמאי שנעשית אחרי קבלת תואר דוקטור. אדם העוסק במחקר במסגרת כזו נקרא פוסט-דוקטורנט.
במדעי הטבע והחברה בוחרים מוסדות אקדמיים את החוקרים שהם מעסיקים בין היתר על-פי יכולתם לעסוק במחקר באופן עצמאי. לעיתים קרובות עבודת הדוקטורט אינה מוכיחה יכולת כזו באופן מספק, בשל ביזור האחריות בין התלמיד למנחה. מעבר לזאת, מוסדות אקדמיים מעוניינים שהחוקרים שלהם יהיו אנשים רחבי אופקים שהשתתפו במחקרים שנעשו במקומות שונים בעולם. משום כך התגבשה מסורת לפיה אדם המבקש משרה אקדמית צריך לעסוק קודם לכך מספר שנים במחקר במוסד אחר מזה שבו כתב את הדוקטורט. מסורת זו תורמת ליצירת קשרי עבודה חדשים והפריה הדדית.
בדרך כלל פוסט-דוקטורט במוסד לימודים שאינו מוסד שבו למד המועמד קודם לכן הוא תנאי מקובל, רשמי או בלתי רשמי, לקבלת משרת מרצה בתחומי מדעי הטבע, מדעי החברה וטכנולוגיה.
במדעי הרוח, פוסט-דוקטורט הוא למעשה משרה זמנית לתקופה קצרה, שתנאיה שונים ממוסד למוסד. יש פוסט-דוקטורטים הכוללים רכיב הוראה בנוסף למחקר ויש המכילים גם אחריות מינהלית כגון ארגוני כנסים.
במדינות אירופיות ואסיאתיות רבות, תנאי לקבלת דרגת פרופסור הוא עמידה בשלב הכשרה נוסף לאחר השלמת לימודי הדוקטורט וקבלת תואר שלישי. שלב זה קרוי הביליטציה (Habilitation), ובמהלכו עורך החוקר מחקר בהיקף דומה לזה של עבודת הדוקטורט (בגרמנית: Habilitationsschrift). על הדיסרטציה הנכתבת במהלך ההביליטציה נדרש החוקר להגן בפני ועדה מקצועית, בדומה להגנה על דוקטורט.
ביקורת על תנאי העסקה ונחיצות

במשך שנים נמתחת ביקורת על מסלולי הפוסט-דוקטורט בעולם. נטען כי הסיכוי לקבל משרה אקדמאית קבועה לאחר השלמת הפוסט-דוקטורט נמוך מאוד עקב כך שכמות בוגרי הפוסט-דוק עולה בהרבה על כמות המשרות הפנויות באקדמיה. ולכן מדובר למעשה בהימור עם סיכוי הצלחה נמוך.
בנוסף, נטען כי המיומנויות הנרכשות במהלך הפוסט-דוקטורט אינן יותר מבוקשות בשוק העבודה ביחס למיומנות הנרכשות במהלך הדוקטורט ואינן משפרות את הסיכוי להתקבל משרה מחוץ לאקדמיה.
נמתחת ביקורת על כך שפוסט-דוקטורנטים אינם מקבלים תנאים סוציאליים הוגנים ושכר ההולם את השכלתם.
בישראל פוסט-דוקטורט נחשב לרוב ל"השתלמות" ולא העסקה, כך שהמשתלם אינו מקבל שכר אלא מלגה. גובה המלגה במוסדות לימוד מסוימים קרוב לשכר מינימום.
הערות שוליים

↑  The future of the postdoc, נייצ'ר
↑  Harsh reality, נייצ'ר
1 2  Why a postdoc might not advance your career, נייצ'ר
↑  postdoc bad for your career, אתר bu.edu
↑  5 Ways A Postdoc Will Ruin Your Career, אתר cheekyscientist
↑  Why A Postdoctoral Researcher Position Pays Less Than A Librarian Salary, אתר cheekyscientist
↑  השתלמות בתר דוקטורית באוניברסיטת תל אביב, אתר אוניברסיטת תל אביב
| השכלה גבוהה |
| --- | --- | --- |
| סוגי מוסדות לימוד | אוניברסיטה (אוניברסיטה לאומית • אוניברסיטה פרטית • אוניברסיטה ציבורית) • מכללה (מכללה אקדמית • מכללה מקצועית) |  |
| תארים אקדמיים | תואר אקדמי • בוגר אוניברסיטה • תארים מתקדמים • מוסמך אוניברסיטה • דוקטור • פוסט-דוקטורט • דוקטור לשם כבוד |  |
| תפקידים ומקצועות | סטודנט • מרצה • סגל אקדמי • רקטור • נשיא • דקאן • פרופסור • מורה מן החוץ • עוזר הוראה ומתרגל • עוזר מחקר |  |
| פקולטות | אמנות • הנדסה • מדעי החברה • מדעי החיים • מדעי הטבע • מדעי הרוח • מדעים מדויקים • משפטים • ניהול • רפואה |  |
| מושגים נוספים | אגודת סטודנטים • אקדמיה • בית חרושת לתארים • חופש אקדמי • מעונות סטודנטים • סילבוס • סמינר • ספרייה אקדמית • עבודה אקדמית • קתדרה • קמפוס • שכר לימוד • תוכנית לימודים• תזה |  |
| מוסדות השכלה גבוהה בישראל | אוניברסיטאות בישראל • מכללות בישראל • מכללות אקדמיות בישראל • מכללות להכשרת מורים בישראל • מכללות מקצועיות בישראל |  |
| פיקוח על ההשכלה הגבוהה בישראל | המועצה להשכלה גבוהה • הוועדה לתכנון ולתקצוב • מרכז ארצי לבחינות ולהערכה • המועצה להשכלה גבוהה (יהודה ושומרון) (בעבר) |  |
| ארגונים אוניברסיטאיים בישראל | ועד ראשי האוניברסיטאות • המועצה המתאמת של הסגל האקדמי הבכיר • הפורום המתאם של ארגוני הסגל האקדמי הזוטר באוניברסיטאות • התאחדות הסטודנטים והסטודנטיות בישראל |  |
| --- | --- |
בקרת זהויות :  GND: 4650906-9  NDL: 01162103
עכביש קליפה דארוויני

| עכביש קליפה דארוויני |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
תת־סדרה:: אופיסתותלה
משפחה:: גלגלניים
סוג:: Caerostris
מין:: עכביש קליפה דארוויני
שם מדעי
 Caerostris darwini

עכביש קליפה דארוויני (שם מדעי: Caerostris darwini) הוא מין עכביש ממשפחת הגלגלניים הטווה רשת קורים ענקית שיכולה להגיע לאורך 25 מ' ולהכיל 900-28,000 סמ"ר. זוהי רשת הקורים הגדולה בעולם, ובנוסף חוטי הרשת חזקים יותר מקוולר. הוא קרוי על שם החוקר המפורסם צ'ארלס דרווין.
עכביש זה מצוי במדגסקר ובעל הבדלים קיצוניים בין בני הזוג: הנקבות גדולות בהרבה מהזכרים ויכולות לטרוף אותם בקלות. הנקבות יכולות להגיע לאורך 18-20 מ"מ בעוד אורך הזכרים פחות מ-6 מ"מ. לעכבישים מבנה כדורי והם בעלי גוף כהה או אדמדם בהיר ובעלי רגליים שעירות מעט.
העכביש מקים את הקורים מעל לגדת נהר או אגם רדוד - מקום בו לא נמצאת תחרות עם עכבישים אחרים. מעל הנהר הוא מקים את רשתו במהירות ויורה אותה לעבר הקצה השני של הנהר. בסופו של דבר רשת ענקית קמה ומפילה חרקים כמו שפיריות או בריומאים אותם טורף העכביש.
רשת העכביש מעל נהר.
פוסט-פרודקשן

פוסט-פרודקשן (באנגלית: Post-production, או בקיצור: פוסט בעברית: גְּמַר־הֲפָקָה) הוא חלק מתהליך עשיית סרטי קולנוע, תוכניות טלוויזיה, תוכניות רדיו, פרסומות, וידאו קליפ ועוד. המונח מתייחס לכל שלבי ההפקה של התוצר הסופי, אשר נעשים לאחר סיום שלב ההפקה (כלומר: ימי הצילומים או ההקלטות).
בין שלבי ההפקה הנכללים בשלב הפוסט:
עריכה
הלחנה, הקלטה, הקלטה מחדש או עריכה של פסקול
הוספה של אפקטים מיוחדים
עיצוב קול, הוספה של אפקטים קוליים
תיקוני צבע
דיבוב, ליפ סינק והוספת כתוביות
המרה של פילם לווידאו, המרות של פורמטים שונים
ראו גם

פרה-פרודקשן
שלב הצילומים (קולנוע)
הערות שוליים

↑  מונחי טלוויזיה וקולנוע, באתר האקדמיה ללשון העברית, רשומה 68‏
| --- | --- |
בקרת זהויות :  NKC: ph705700 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
פיאט טיפו (2015)

| --- | --- |

 מאפיינים כלליים
 נקרא גם:  Dodge Neon ,Fiat Egea
 יצרן:  פיאט
 שנות ייצור:  2016 –
 הרכבה:  בורסה, טורקיה
 מודל קודם:  פיאט בראבו, פיאט לינאה
 סיווג:  מכונית משפחתית
 מרכב:  סדאן, האצ'בק, סטיישן
 אורך:  457-437 ס"מ
 רוחב:  179 ס"מ
 גובה:  150 ס"מ
 משקל:  1300-1150 קילוגרם
 בסיס גלגלים:  264 ס"מ
 מפרט טכני
 מנוע:  1,368 סמ"ק 16V בנזין הספק מרבי: 95 כ"ס, 12.7 קג“מ  1,368 סמ"ק 16V טורבו בנזין & גפ"מ הספק מרבי: 120 כ"ס, 21.5 קג“מ  1,368 סמ"ק 16V טורבו בנזין & גט"ד הספק מרבי: 120 כ"ס, 21.5 קג“מ  1,598 סמ"ק 16V בנזין & אתנול הספק מרבי: 110 כ"ס, 15.2 קג“מ  1,248 סמ"ק 16V טורבו דִיזֶל הספק מרבי: 95 כ"ס, 20.0 קג“מ  1,598 סמ"ק 16V טורבו דִיזֶל הספק מרבי: 120 כ"ס, 32.0 קג“מ
 הילוכים:  מדריך 6-מהירות, 6 הילוכים אוטומטיים, 6 ההילוכים DDCT
 מהירות מרבית:  199-183 קמ"ש
 צריכת דלק:  23.8-15.8 ק“מ/ליטר
 מעצב:  Centro Stile Fiat
פיאט טיפו (באיטלקית: Fiat Tipo) דגם 356 (ידועה גם בשם פיאט איגאה) היא מכונית משפחתית "קומפקטית", אשר מיוצרת על ידי יצרנית הרכב פיאט מאיטליה החל משנת 2015.
מכוניות מדגם זה מורכבות על ידי חברת הבת הטורקית של פיאט, "טופאס", בעיר בורסה שבטורקיה.
דגם קודם (מס' 160) של "פיאט טיפו" יוצר בשנים 1988–1995.
פוסט-דיסקו

| --- | --- |
 מקורות סגנוניים:  אלקטרונית, דיסקו, Hi-NRG, פאנק, דאב, רית'ם אנד בלוז
 מקורות תרבותיים:  סוף שנות ה-70 של המאה ה-20 – תחילת שנות ה-80 של המאה ה-20
 מוצא:  ארצות הברית, קנדה, אירופה 
 כלים:  קלידים, סינתיסייזר, מכונת תופים, תופים, סמפלר, גיטרה, זמרה
 תת-סוגות
 האוס, דאנס-פופ, דאנס-רוק, איטלו דיסקו
 
פוסט-דיסקו (באנגלית: Post-disco) הוא ז'אנר מוזיקלי ומונח המתאר תוצאות בהיסטוריה של המוזיקה הפופולרית בסביבות השנים 1979–1986, שהתחיל בתגובה חסרת תקדים נגד מוזיקת דיסקו בארצות הברית, שהובילה לתסיסה אזרחית ולהתפרעות בשיקגו המכונה "ליל ההריסה של הדיסקו" (אנ') ב-12 ביולי 1979, ומסתיים בהופעת המיינסטרים של מוזיקת הגל החדש בשנת 1980. בשנים אלו הדיסקו הפגין דמות אלקטרונית יותר ויותר ששימשה עד מהרה קפיצה אל הגל החדש, אולד-סקול היפ הופ, יורודיסקו, ויורש על ידי מוזיקת מועדונים מחתרתית בשם Hi-NRG, שהייתה המשכו הישיר.
המונח פוסט-דיסקו מתייחס לסגנונות בתקופתו, כגון בוגי, סינת'-פאנק ואלקטרו-פאנק. סגנונות מוזיקליים נוספים שהופיעו בעידן הפוסט-דיסקו כוללים את הדאנס-פופ והאיטלו דיסקו, והובילו לפיתוח מוזיקת הדאנס האלטרנטיבי, מוזיקת האוס ומוזיקת טכנו.
אלבומים, שירים ואמנים

אוולין שמפניה המלך - (1982) אהבה בוא למטה
מדונה - (1983) Madonna (אלבום)
מייקל ג'קסון - (1982) Thriller
אלבומים, שירים ואמנים > אמנים חשובים

Kashif
לארי לוואן
Indeep
עיצור דו-שפתי, חוכך, קולי

| עיצור דו-שפתי, חוכך, קולי |
| --- | --- |
 β
 מספר IPA:  127
קידוד
 יוניקוד:  U+03B2
 X-SAMPA:  B
 Kirshenbaum:  B
להקשבה
 
רשימת עיצורים
עיצור דו-שפתי חוכך קולי הוא צליל עיצורי המצוי בחלק מהשפות המדוברות. סימן ה-IPA לעיצור הוא בטא יוונית קטנה /β/, ובמערכת X-SAMPA הוא נכתב כ-B.
התרחשות

| שפה | מילה | IPA | משמעות |
| --- | --- | --- | --- |
| יפנית | 神戸市 kōbe-shi | [koːβe ɕi] | 'קוֹבֶּה' |
| פורטוגזית | sábado | [saβɐðuˈ] | 'שבת' |
דו־שפתי, מקורב

| עיצור דו־שפתי, מקורב |
| --- | --- |
 β̞
קידוד
להקשבה
 
רשימת עיצורים
| שפה | מילה | IPA | משמעות | הערה |
| --- | --- | --- | --- | --- |
| הולנדית | wang | [β̞ɑŋ] | 'לחי' | ניב בלגי ומאסטריכט |
| ספרדית | lava | [läβ̞äˈ] | 'לבה' |  |
| קטלאנית | rebost | [rəˈβ̞ɔst] | 'מזווה' |  |
ראו גם

פרק זה לוקה בחסר. אנא תרמו לוויקיפדיה ו.
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
עכבישי בולאס

| עכבישי בולאס |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
תת־סדרה:: אופיסתותלה
משפחה:: גלגלניים
שבט:: עכבישי בולאס
סוגים
 Cladomelea  Mastophora  Ordgarius
שם מדעי
 Mastophoreae ‏Mello-Leitão, 1931

עכבישי בולאס (שם מדעי: Mastophoreae) היא קבוצה של עכבישים ממשפחת הגלגלניים. עכבישים אלה מפתים את טרפם להתקרב אליהם ואז זורקים עליו קורים דביקים וטורפים אותו.
אלו קבוצת עכבישים בעלי בטן גבשושית ובעלי דו-צורתיות זוויגית. בעוד הנקבות יכולות להגיע לאורך 15 מ"מ, הזכרים מגיעים רק ל-2 מ"מ והם עלולים להיטרף על ידי הנקבות. מינים אלה מוסווים בצורתם ונראים כמו לשלשת ציפורים. אם ההסוואה נכשלת הם יפלטו ריח מסריח כדי להימלט. בריחה ממש מתרחשת במקרים נדירים.
העכבישים פעילים בלילה וניזונים בעיקר מעשים וזבובים שונים. הם עומדים בקצה עלה או זלזל ומשתלשלים מטה בעזרת קורים. אז העכביש מפריש ריח המושך את זכרי העשים והזבובים לנקבותיהם. כל מין עכביש מפתה מין אחר של עש. כשהעש מתקרב העכביש משתמש בקורים דביקים בצורת כדור הנראים כמו בולאס ואותם הוא מנסה להטיל על העש, כך שיידבק וייטרף. דבר זה יכול לקחת זמן אם העש יבחין בזמן בכדור המועף לעברו. ציד ממוצע יכול לקחת חצי שעה.
עכבישים אלה נפוצים באפריקה, אוסטרליה והאמריקות אך נדירים באירואסיה. הם יכולים להסתגל לאקלימים ממוזגים ועד צחיחים.
סוגים

Cladomelea
Mastophora
Ordgarius
עכביש בולאס בפלורידה.
עכשיו קרוב (תוכנית טלוויזיה)

| --- | --- |

 סוגה:  תוכנית אירוח
 יוצרים:  מנדי שפירו
 כותבים:  מנדי שפירו, ניר קפטן, תהילה רוזן
 בימוי:  מנדי שפירו, מאיר ליבוביץ', יעקב סלם
 משתתפים:  אסף הרץ, עומר דרור, גבי ינון, אפרת ברזל, דולב רם, פן חזות, מושיקו שטרן, בלה רבוי, הינדה גוטליב, יחיאל קסל, אלון קורן, פנינה רוזנבלום, יפית לוי-אטיאס, יחיאל הררי, איתן עזריה, דודי בר דוד, עומר בן-רובי, עומר ברנע, תמיר בן קיש, אלדד גרשוני, יאיר קרייף
 ארץ מקור:  ישראל
 שפות:  עברית (מתורגם לשפות: אנגלית וצרפתית)
 מספר עונות:  1
 מספר פרקים:  10
 הפקה
 מפיק:  מנדי שפירו
 מפיקים בפועל:  דקל פלד
 חברת הפקה:  ערוץ 97
 הפצה:  הידברות דיגיטל
 עורכים:  דיויד שפירו (10 פרקים) מאיר ליבוביץ' (1 פרקים)
 אתר צילומים:  אולפני ערוץ 97
 טכניקת צילום:  מערך מרובה מצלמות
 בעלי תפקידים נוספים:  יעקב סלם (מנהל טכני ואמנותי) מנדי שפירו (תחקיר וליהוק) בתיה קליקשטיין (ארט דיירקטורית) יוסי ויצמן, שמואל וינגרטן (עיצוב סט) מישה ניקיטין (עורך קול) קארין חכם, ארטיום קבנצקי, בתיה קליקשטיין (איפור) אסתר קוהלת (עיצוב והנפשה) אורטל זגורי (תמלול)
 אורך פרק:  כ-30 דקות
 שידור
 רשת שידור:  ערוץ 97
 רשת שידור בישראל:  HOT • ‏yes • סלקום tv • פרטנר tv • ‏STINGTV • ‏ NEXT TV • FreeTV • ‏ צופיה • ‏ אתר הידברות • יוטיוב •  פייסבוק •  המסך המפוצל הישראלי • smart tv (בעבר) • ‏ IZEE TV (בעבר) • ‏ IsraTV (בעבר)
 פורמט (תמונה):  16:9
 פורמט (קול):  סטריאו
 תקופת שידור מקורית:  6 באפריל 2023 – 9 ביולי 2023
 קישורים חיצוניים
 עכשיו קרוב, אתר הידברות
עכשיו קרוב היא תוכנית אירוח ישראלית, המשודרת בערוץ הידברות (ערוץ 97). התוכנית עלתה לראשונה לשידור באפריל 2023, עד לסיומה ביולי 2023.
התוכנית עוסקת במפגש בין א. נשים בחברה הישראלית ובעלי מכנה משותף המחבר ביניהם, כגון בני משפחה שהאחד מהם חזר בתשובה, בעלי מקצוע או עבר משותף (למשל שירות צבאי או חברות בהרכב מוזיקלי), שותפים להתמודדות ספציפית (הורים שכולים או פוסט טראומטיים) או שליחות חינוכית וחברתית (אנשי חינוך מיוחד וחסד).
התוכנית נפתחת בשיחה רנדומלית ("סמול-טוק") של הנפגשים. בהמשך עוברים המשתתפים למשחק קלפים שבו יצטרכו להתקיל אחד את השני/ה בשאלות. התכנית מסתיימת ב"מרתון" שאלות קצרות עליהן נדרשים המשתתפים לענות תשובות קצרות וממוקדות.
פרקים > עונה 1 (2023)

| מספר הפרק | אורחים> ות | תאריך שידור מקורי ישראל |
| --- | --- | --- |
| 1 | אסף הרץ & עומר דרור | 6 באפריל 2023 |
| 2 | גבי ינון & אפרת ברזל | 7 במאי 2023 |
| 3 | דולי ופן & מושיקו שטרן | 14 במאי 2023 |
| 4 | בלה רבוי & הינדה גוטליב | 21 במאי 2023 |
| 5 | יחיאל קסל & אלון קורן | 28 במאי 2023 |
| 6 | פנינה רוזנבלום & יפית לוי-אטיאס | 11 ביוני 2023 |
| 7 | יחיאל הררי & איתן עזריה | 18 ביוני 2023 |
| 8 | דודי בר דוד & עומר בן-רובי | 25 ביוני 2023 |
| 9 | עומר ברנע & תמיר בן קיש | 2 ביולי 2023 |
| 10 | אלדד גרשוני & יאיר קרייף | 9 ביולי 2023 |
עכביש עקבות

| עכביש עקבות |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
משפחה:: סרבולניים
סוג:: עכביש עקבות
שם מדעי
 Seothyra ‏Purcell, 1903
עכביש עקבות (שם מדעי: Seothyra) הוא סוג של עכביש ממשפחת הסרבולניים החי במדבריות ובאזורים צחיחים נוספים באפריקה הדרומית - במדינות נמיביה, בוצואנה ודרום אפריקה. הזכרים קטנים הרבה יותר מהנקבות ומזכירים מיני נמלים החיות במדבר. הנקבות גדולות ומסתתרות במאורות. שני המינים פעילים בימים חמים ביותר.
עכבישים אלה מכונים כך עקב מבנה הרשת שלהם הנוצרת בגומה ומזכירה במראה עקבות של בעל חיים. העכבישים ניזונים בעיקר מחרקים העוברים מעל הרשת העדינה, בעיקר נמלים כמו Tetramorium, קמפונית ונמלת המרוץ. העכביש תופס את טרפו, מהדק אותו לקור, חוזר למאורה ונותן לשמש הרותחת להרוג את טרפו במהירות. לאחר מכן העכביש חוזר לאכול את טרפו.
מינים

Seothyra barnardi
Seothyra dorstlandica
Seothyra fasciata
Seothyra griffinae
Seothyra neseri
Seothyra perelegans
Seothyra roshensis
Seothyra annettae
Seothyra longipedata
Seothyra schreineri
Seothyra semicoccinea
Seothyra henscheli
Seothyra louwi
עדה ברודסקי

עדה ברודסקי (2008)
עדה בּרוֹדְסקי (Ada Brodsky;‏ 30 באוקטובר 1924, פרנקפורט על האודר, גרמניה – 12 באפריל 2011, ירושלים) הייתה אשת מוזיקה וספרות, מתרגמת ועורכת ישראלית.
קורות חיים

ברודסקי נולדה בשם עדה נוֹיְמַרְק (Neumark) בפרנקפורט על האודר שבגרמניה של ויימאר בשנת 1924. אביה, ד"ר הרמן נוימרק, היה רופא ילדים.
בילדותה הייתה פעילה בתנועת נוער הציונית "וֶרְקְלוֹיְטֶה" (Werkleute). בקיץ 1938, ערב מלחמת העולם השנייה, הצליחו הוריה להשיג עבורה ועבור אחיה סרטיפיקטים לעלייה לארץ ישראל, במטרה להימלט מגרמניה הנאצית: אחיה, אלדד, הצליח להשיג אישור ומלגה ללימודים בבית הספר הגבוה למוזיקה בירושלים, ועדה קיבלה אישור לעלות במסגרת הקינדר-טרנספורטים. באוגוסט 1938 עברה הכשרה בחווה חקלאית בעיירה רידניץ (Rüdnitz; באזור ברנדנבורג), ולאחר חודש נפרדה מהוריה ונסעה לטרייסט. משם הפליגה על סיפון ה"ג'רוזלמה" (Gerusalemme), וכעבור שמונה ימים הגיעה לנמל תל אביב שנפתח לא מכבר. עם הגיעה לארץ ישראל נשלחה לכפר הנוער בן שמן, שאליו הגיעו רבים מעליית הנוער. אחיה נמלט מהמדינה בסוף אוקטובר. אביה נעצר בעקבות פרעות ליל הבדולח, ונשלח למחנה הריכוז זקסנהאוזן. בראשית 1939 הצליחה אמה, בעזרת אחותה, שישבה בארץ ישראל, לגייס כספים ולהשיג אישורי עלייה עבורה ועבור אביה של עדה; באמצע אותה שנה, זמן קצר לפני פרוץ המלחמה, הגיעו הוריה ארצה, ופתחו בתל אביב חנות לממכר יין. לקראת תום המלחמה נפטר אביה, בסוף העשור השישי לחייו, תשוש פיזית ונפשית מהשהייה במחנה.
למדה בתיכון בירושלים. למדה מוזיקה, ספרות ויהדות. לאחר מלחמת העצמאות למדה בקונסרבטוריון הירושלמי החדש והאקדמיה למוסיקה.
לאחר המלחמה נשלחה ללמד עברית במחנות המעצר בקפריסין. שם הכירה את דוד ברודסקי, שאף הוא שימש שם מורה, והשניים נישאו.
לימים כיהן ברודסקי כמנהל המכון למדריכי חוץ לארץ (1953–1956, 1958–1973).
ברודסקי כיהנה כעורכת בכירה ב"קול המוסיקה" במשך שנים רבות. ערכה ספרים על תולדות המוזיקה הקלאסית ותרגמה שירה גרמנית; תרגמה את ספריו של ריינר מריה רילקה "רשימותיו של מלטה לאורידס בריגה" ו"מכתבים אל משורר צעיר", ופרסמה עליו מונוגרפיה מקיפה.
ביחד עם אחיה, נגן הצ'מבלו אלדד נוימרק, הוציאה תקליטור שבו מספרים השניים על ילדותם, על חינוכם המוזיקלי ועל קורותיהם בשנים הראשונות למשטר הנאצי.
בשנת 1994 זכתה במדליית גתה על תרומתה להפצת התרבות הגרמנית.
ברודסקי נפטרה בשנת 2011, בגיל 86, ונקברה בהר המנוחות. הותירה שתי בנות: אילה גורן (אשתו של פרופ' חיים גורן, גאוגרף היסטורי וסגן נשיא מכללת תל-חי) וליאת פרידלנדר.
פרסומיה

ריינר מריה רילקה – דרכו של משורר / עדה ברודסקי, ירושלים: כרמל, תשנ"ד-1994.
אנקדוטות מוזיקליות / עדה ברודסקי, שלמה הד, ירושלים: כרמל, תשנ"ה-1995.
Nach Hause vertrieben: Geschichte einer Kindheit in Hitler-Deutschland (Textbuch und CD), Frankfurt/Oder: Frankfurter Kunstverein eV, 1995 (mit Eldad Neumark).
פרסומיה > ספרים ללימוד נגינה

שישה מיתרים [תווים]: ספר ללימוד הגיטרה: נגינת סולו ולווי / ע' ברודסקי, ז' דנה, ו' קלג, תל אביב: ההסתדרות הכללית של העובדים העברים בארץ ישראל - מרכז לתרבות ולחינוך ('ספריה מוזיקלית', 198), 1968.
30 קטעים קלים לגיטרה [תווים] / ע' ברודסקי, ז' דנה, ו' קלג, תל אביב: מרכז לתרבות ולחינוך - הספרייה למוזיקה ('ספריה מוזיקלית', 212), תשל"ה-1975.
פרסומיה > עריכה

הליד הגרמני ממוצרט עד מאהלר ("מלים לצלילים", א) / בעריכת עדה ברודסקי, תל אביב: הקיבוץ המאוחד, 1989 .
מאולם הקונצרטים: יצירות תזמורתיות וקאמריות מבטהובן עד שוסטאקוביץ' ("מלים לצלילים", ב) / עריכה - עדה ברודסקי, ירושלים: כרמל, תשנ"ה-1995.
הליד הגרמני מהיידן עד הינדמית ("מלים לצלילים", ג) / בעריכת עדה ברודסקי (עריכה לשונית: רחל אוסטרובסקי), ירושלים: כרמל, תשס"ו-2006.
ספר הליטורגיקה ("מלים לצלילים", ד) / בעריכת עדה ברודסקי, ירושלים: כרמל, תשע"ג-2013.
פרסומיה > תרגום

הר הרונים; אקברט בהיר השער; החתול במגפיים / לודוויג טיק; מגרמנית: ט. ריבנר, עדה ברודסקי; מבוא: ט. ריבנר, תל אביב: ספרית פועלים, תשמ"ט-1989.
עד יוסף: זכרונות, הרהורים, סיכומים / יוסף טל; רשמה מפי המלחין וסיפרה בעברית: עדה ברודסקי, ירושלים: כרמל, תשנ"ח-1997.
אלגיות דואינו, הסונטים אל אורפאוס / ריינר מריה רילקה; תרגמה מגרמנית והוסיפה מבואות ונספחים: עדה ברודסקי, ירושלים: כרמל, תשנ"ח-1998.
נטוש על הרי הלבב: שירים נבחרים / ריינר מריה רילקה; תרגמה מגרמנית והוסיפה הערות וסיכומים: עדה ברודסקי, ירושלים: כרמל, תש"ס-1999.
סיפורים ראשונים / ריינר מריה רילקה; מגרמנית: עדה ברודסקי ויעקב גוטשלק, תל אביב: ספרית פועלים (סדרת 'פועלים קלסיקה'), תש"ס-2000.
רשימותיו של מלטה לאורידס בריגה / ריינר מריה רילקה; תרגמה מגרמנית והוסיפה אחרית דבר והערות: עדה ברודסקי (הביאה לדפוס: רחל אוסטרובסקי), ירושלים: כרמל, תשס"ב-2002.
מכתבים אל משורר צעיר / ריינר מריה רילקה; תרגמה מגרמנית: עדה ברודסקי, ירושלים: כרמל, תשס"ד-2004.
קיץ 1926: חליפת מכתבים / ריינר מריה רילקה, מרינה צבטייבה, בוריס פסטרנק; עריכה, כתיבת מבוא ודברי קישור, תרגום מגרמנית: עדה ברודסקי; תרגום מרוסית: דינה מרקון, ירושלים: כרמל, תשס"ד-2004.
בעיות של היצירה הספרותית בת זמננו: חמש הרצאות [Probleme zeigenössischer Dichtung] / אינגבורג בכמן; תרגמה והוסיפה נספחים: עדה ברודסקי, ירושלים: כרמל, תשס"ח-2008.
פרסומיה > תרגום > תרגומים למוזיקה (רשימה חלקית)

יוהאן וולפגנג פון גתה / פרנץ שוברט, "שר היער"
הרמן הסה, יוזף פון אייכנדורף / ריכרד שטראוס "ארבעה שירים אחרונים"
וולפגנג אמדאוס מוצרט, "החטיפה מן ההרמון"
ג'אן קרלו מנוטי, "המדיום"
פרסים והוקרה

1994- מדליית גתה(אנ') על תרומתה להפצת התרבות הגרמנית.
1995- פרס התרגום של משרד החינוך והתרבות.
הערות שוליים

↑  אבנר שפירא, מתה המתרגמת ועורכת מוסיקה עדה ברודסקי בגיל 86, באתר הארץ, 14 באפריל 2011
↑  עדה ברודסקי, צלילים ממקור ברוך, באתר הארץ, 21 ביוני 2006.
↑  עדה ברודסקי, (זיכרונות), באתר הארץ, 7 ביולי 2004.
↑  מנהלי המכון למדריכי חו"ל, באתר המכון.
 About David: From Ada Brodsky's tribute at the memorial on 30th March 2007, באתר המכון למדריכי חו"ל (באנגלית).
↑   עידו אריאל, "הבית שלי הוא המקום שאליו נמלטתי" על התרגום בספרים "מילים לצלילים", באתר הארץ, 9 באפריל 2021
↑   עידן אריאל, הבית שלי הוא המקום שאליו נמלטתי , באתר הארץ, 9 באפריל 2021
| --- | --- |
בקרת זהויות :  NLI: 987007310648605171  GND: 122696573  ISNI: 0000 0000 6682 0926  LCCN: n95008728  VIAF: 40267051   WorldCat (עם VIAF): 40267051
פיאט פאלס

| --- | --- |

 מאפיינים כלליים
 יצרן:  פיאט
 שנות ייצור:  2021-הווה
 הרכבה:  ברזיל ברזיל
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  פלטפורמת פיאט MLA
 אורך:  4,099 מ"מ 
 רוחב:  1,774 מ"מ 
 גובה:  1,579 מ"מ 
 בסיס גלגלים:  2,532 מ"מ
 מפרט טכני
 מנוע:  מנוע בנזין בנפח 1.0 ליטר טורבו המספק 120 כ"ס או בנפח 1.3 ליטר טורבו המספק 109 כ"ס
 הילוכים:  תיבת הילוכים אוטומטית בעלת שישה הילוכים או תיבת הילוכים ידנית בעלת חמישה הילוכים או תיבת הילוכים רציפה
 
פיאט פאלס (באנגלית: Fiat Pulse) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי פיאט משנת 2021. היא הוצגה כמכונית ללא שם במאי 2021, שמה נחשף ביוני 2021. היא בנויה על פלטפורמה חדשה של פיאט הנקראת "פלטפורמת פיאט MLA" שמבוססת על הפלטפורמה "MP1" של פיאט לרכבי סדאן והאצ'בק. היא מיועדת לברזיל ולעוד כמה מדינות בדרום אמריקה, המכירות יחלו ברבעון האחרון של 2021. היא משווקת עם שני מנועי בנזין בנפחי 1.0 ליטר טורבו המספק כ-120 כ"ס, 1.3 ליטר טורבו המספק כ-109 כ"ס. המנוע הראשון משווק עם תיבת הילוכים אוטומטית בעלת שישה הילוכים בעוד המנוע השני משווק עם תיבת הילוכים ידנית בעלת חמישה הילוכים או עם תיבת הילוכים רציפה.
הערות שוליים

↑  Fiat Reveals New Small Crossover And Wants You To Name It, באתר מוטור 1, ‏05 במאי 2021
↑  Fiat Pulse Name Comes Out As Winner For Small Crossover, באתר מוטור 1, ‏04 ביוני 2021
↑  2022 Fiat Pulse Small Crossover Reveals Interior In Official Images, באתר מוטור 1, ‏28 ביולי 2021
פורד מוסטנג מאך-אי

| --- | --- |

 מאפיינים כלליים
 יצרן:  פורד
 שנות ייצור:  2020–
 פלטפורמה:  פורד GE1
 אורך:  4,724 מ"מ
 רוחב:  1,880 מ"מ
 גובה:  1,600 מ"מ
 בסיס גלגלים:  2,972 מ"מ
 מפרט טכני
 מנוע:  חשמלי
פורד מוסטאנג מאך-אי (באנגלית: Ford Mustang Mach-E) הוא קרוסאובר SUV חשמלי מתוצרת פורד, שהתחיל להימכר במהלך שנת 2021. זוהי המכונית החשמלית הראשונה מתוצרת החברה.
במבחן הבטיחות שערך היורו NCAP קיבלה המוסטנג מאך-אי מקסימום של חמישה כוכבי בטיחות.